Angajata ISU condamnată definitiv în dosarul Colectiv, liberă în țara natală. Cum „jonglează” cu instanțele de la Chișinău
Antonina Radu, fosta angajată a Inspectoratului pentru Situații de Urgență, condamnată definitiv în dosarul „Colectiv” pentru fapte de corupție, încă nu execută pedeapsa primită. Ea a reușit să se refugieze în Republica Moldova, țara ei natală, înainte de pronunțarea soluției definitive în acest caz. Astfel, de aproximativ doi ani, Antonina Radu jonglează cu tot felul de cereri la instanțele din Chișinău, în speranța că nu va executa pedeapsa în România.